น.ส.สิราภรณ์ ชูติการ ผู้ช่วยผู้จัดการธนาคารกสิกรไทย สาขานราธิวาส กล่าวว่า ก่อนธนาคารเปิดทำการเพียง 15 นาที นายพงษ์ศักดิ์ นวภูษนะกนก พนักงานฝ่ายสินเชื่อของธนาคาร สังเกตเห็นวัตถุต้องสงสัย จึงแจ้งเจ้าหน้าที่มาตรวจสอบ พบเป็นวัตถุระเบิดและสามารถเก็บกู้ได้ทัน และได้มอบภาพบันทึกจากกล้องที่อยู่บริเวณด้านหน้าธนาคารให้ตำรวจนำไปตรวจสอบแล้ว ซึ่งสิ่งที่เกิดขึ้นนี้เป็นเครื่องยืนยันว่าฝ่ายตรงข้ามยังมีศักยภาพในการก่อเหตุปธ.ชมรมแบงก์นราฯ แฉโจรใต้ขู่บึ้มอีกนายสุธรรม ว่องไว ประธานชมรมธนาคารจังหวัดนราธิวาส กล่าวว่า เหตุการณ์คนร้ายลอบก่อเหตุสร้างสถานการณ์ความวุ่นวายหลายจุดใน จ.นราธิวาส โดยเฉพาะการนำวัตถุระเบิดไปวางไว้ใกล้กับธนาคารกรุงไทย สาขาตันหยงมัส และธนาคารกสิกรไทย สาขานราธิวาส จนสร้างความตื่นตระหนกแก่บุคลากร และธนาคารพาณิชย์ในพื้นที่หลายแห่ง ซึ่งต่างหวั่นวิตกว่าคนร้ายจะก่อเหตุลักษณะเดียวกันกับสถาบันการเงินจุดอื่นๆ จนต้องมีการปรับและเพิ่มระดับมาตรการรักษาความปลอดภัยอย่างเข้มข้นและเต็มกำลัง
ก่อนธนาคารเปิดทําการเพียงกี่นาที 
15 นาที